b'\n_START_ARTICLE_\nOtto Henrik Igelstr\xc3\xb6m\n_START_PARAGRAPH_\nOtto Henrik Josif (Osip) Andrejevit\xc5\xa1 Igelstr\xc3\xb6m, my\xc3\xb6s Otto Heinrich Igestr\xc3\xb6m (1737\xe2\x80\x931817) oli ven\xc3\xa4l\xc3\xa4inen diplomaatti ja kenraali, alkujaan ruotsalaista sukua. Vuonna 1790 h\xc3\xa4n sai nimityksen Suomeen joukkojen komentajaksi Ven\xc3\xa4j\xc3\xa4n ja Ruotsin v\xc3\xa4lisess\xc3\xa4 sodassa.H\xc3\xa4n allekirjoitti Gustaf Mauritz Armfeltin kanssa V\xc3\xa4r\xc3\xa4l\xc3\xa4n rauhan vuonna 1790. Vuonna 1791 h\xc3\xa4n sai nimityksen l\xc3\xa4hettil\xc3\xa4\xc3\xa4ksi Tukholmaan, joskaan ei saapunut sinne. H\xc3\xa4n oli vuodesta 1792 kenraalikuvern\xc3\xb6\xc3\xb6rin\xc3\xa4 ensin Pihkovassa, sitten Kiovassa ja T\xc5\xa1ernigovissa ja vuodesta 1794 Puolassa olevien ven\xc3\xa4l\xc3\xa4isten joukkojen komentajana, kun sitten Varsovassa puhkesi vallankumous. Sen j\xc3\xa4lkeen h\xc3\xa4nell\xc3\xa4 ei vuosia 1796\xe2\x80\x931798 lukuun ottamatta ollut virkateht\xc3\xa4vi\xc3\xa4. H\xc3\xa4n j\xc3\xa4tti j\xc3\xa4lkeens\xc3\xa4 muistiinpanoja, joilla on merkityst\xc3\xa4 V\xc3\xa4r\xc3\xa4l\xc3\xa4n rauhaa koskevien tietojen kannalta.'